
ACORD  328/2006, DE 22 DE NOVEMBRE, DEL PLE DEL CONSELL DE 

L’AUDIOVISUAL DE CATALUNYA

Expedient núm.  50/2006-S – Ràdio Aiguamúrcia (Ajuntament d’Aiguamúrcia)
1. El Ple del Consell de l’Audiovisual de Catalunya va adoptar, en sessió de 18 d’octubre de 2006, l’Acord 308/2006 mitjançant el qual s’obria un període d’informació prèvia a fi de donar audiència a l’operador de radiodifusió sonora per ones terrestres amb modulació de freqüència de gestió pública Ràdio Aiguamúrcia, per tal que  en el termini màxim de cinc dies a comptar des del següent a la recepció de la notificació d’aquest Acord, formulés les  manifestacions oportunes arran de l’incompliment de la obligació de comunicar al Consell de l’Audiovisual de Catalunya la seva oferta de programació
2. Després d’haver notificat l’Acord d’obertura del període d’informació prèvia (Exp. 50/06-S), el senyor Josep Jesús Escoda Anguera, alcalde de l’ajuntament d’Aiguamúrcia ha presentat unes al·legacions en les quals es fa constar que actualment Ràdio Aiguamúrcia no es troba en funcionament, i sol·licita l’arxiu de l’expedient.
VIST que si no s’ha complert la obligació de comunicar al Consell de l’Audiovisual de Catalunya la oferta de programació és com a conseqüència que l’operador Ràdio Aiguamúrcia no es troba actualment en funcionament 
Analitzats els antecedents, fets i fonaments de dret i d’acord amb el que disposa l’apartat g de l’article 10 i l’article 11 de la Llei 2/2000, de 4 de maig, del Consell de l’Audiovisual de Catalunya i l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, el Ple del Consell de l'Audiovisual de Catalunya, ha adoptat els següents:

ACORDS

1. Tancar l’expedient sancionador incoat a Ràdio Aiguamúrcia nom comercial de l’operador de radiodifusió sonora per ones terrestres amb modulació de freqüència de gestió pública de l’Ajuntament d’Aiguamúrcia (Exp. 50/06-S).

2. Arxivar l’expedient sancionador incoat a l’operador esmentat. 

3. Notificar aquest acord a l’interessat.

Barcelona,  22 de novembre de 2006

Josep M. Carbonell i Abelló



Rafael Jorba i Castellví
President

